TATA PANGIBADAH MINGGU BIASA XXIV - GKJ AMBARRUKMA 16 Oktober 2022 Gedung Induk Papringan, jam 08.00 WIB (Warni liturgis ijem, simbol/logo Prau+Pelangi) 1. Pacawisan : Imam mimpin pandonga ing konsistori 2. Liturgos : "Pasamuwan ingkang kinasih wonten ing Gusti Yesus, Pradataning Pasamuwan ngaturaken sugeng enjang, sugeng rawuh, lan sugeng nindakaken pangibadah dinten Minggu Nembelas Oktober Kalih Ewu Kalih Likur (16 Oktober 2022). Kula ugi ngaturaken sugeng nyuraosi pangibadah tumrap Bapak, Ibu, lan para Sedherek ingkang nindakaken pangibadah lumantar giyaran live streaming youtube GKJ Ambarrukma. Kepareng kula ngaturaken saperangan pawartos Minggu punika: (maosaken pawartos). Mekaten pawartos enjang punika, jangkeping pawartos saged dipun waos lumantar iber-iber utawi pawartos online, ingkang saged dipun unduh lumantar QR code ingkang dipun tayangaken wonten ing wiwitan pangibadah punika. Dene minangka wujud saos sokur dhumateng berkahipun Gusti lumantar pisungsung, sae punika pisungsung minggon, wulanan, utawi pisungsung mirunggan, saged kaaturaken saderengipun pangibadah kawiwitan, wonten ing kanthong utawi kothak ingkang sampun kasumadyaaken wonten ing kori greja. Menawi Bapak Ibu kagungan aplikasi m-banking pisungsung ugi saged dipun aturaken lumantar transfer utawi scan kode QRIS ingkang katempel wonten ing papan palenggahan Bapak Ibu sadaya. Sumangga pangibadah kanthi irang-irahan "Nalika Ngadhepi Kasisahan lan Telasing Pangajeng-ajeng" ingkang badhe kaladosaken dening Bapa Pandhita Purwantoro Kurniawan, kita wiwiti kanthi repening Ladrang "Pasamuwan Nyawiji" Laras Pelog Barang kairing karawitan Kalvari Adi GKJ Ambarrukma .............pasamuwan kasuwun jumeneng (1) Pasamuwan kang nyawiji netepi sabdaning Gusti dadya paseksi sanyata Yesus yeku Sang Pamarta sih rahmating Allah tumrah mring gung manungsa sumrambah saliring tyang kang pracaya basuki gesangira. (2) Pindha badan mung sajuga nging kathah peranganira Pasamuwan kang manunggal mbabarken gesang kang enggal sami dene mbiyantoni wit sih sinihan sayekti tunggal ati tunggal Gusti nengsemken mring sesami. (Kidung kawiwitan, Imam lan Pengkotbah lumebet dhumateng altar, Imam ngaturaken Kitab Suci dhumateng Pengkotbah sakderengipun Pengkotbah mapan dhateng mimbar.) 1
3. Votum tuwin Salam Karaharjan: (Pasamuwan Jumeneng) Pandhita : Sesarengan kita mratelakaken pangaken konjuk Gusti ingkang mekaten: Sadaya : Pitulungan kita punika pinangkanipun saking Sang Yehuwah ingkang nitahaken langit lan bumi, tuwin ingkang mboten nate nilaraken pakaryaning Astanipun. Pandhita : Sih rahmad lan tentrem rahayu saking Sang Yehuwah Gusti kita, tuwin Gusti Yesus wonten ing bapak, ibu, lan sadherek sadaya. Pasamuwan Sadaya : Mekaten ugi ing panjenengan. : . . 7 6 . . 6 7 5 . 5 6 5 3 2 Amin..... A - min... A - min (Liturgos: Pasamuwan kula aturi lenggah.....) 4. Lektor Lektor Pasamuwan : Waosan Sabda Introitus : Jabur 126 : 1 - 6 : "Mekaten sabdanipun Gusti" : "Puji sokur konjuk Gusti" (Pasamuwan Lenggah) 5. Liturgos : "Pasamuwan brayat kinasihipun Gusti Yesus Kristus, Gusti Allah punika satuhu tresna dumateng kita. Saestu Gusti Allah badhe mangsulaken kawontenan kita ingkang tansah suka rena awit sihipun. Pasamuwan kinasih, sumangga kita sami memuji agunging pakaryanipun Gusti lumantar pepujen Kidung Pamuji Ladrang "Wilujeng" Laras Pelog Barang, pada setunggal lan kalih (1) Pasamuwan samya ngidung Kidungan sarana muja Ngluhuraken Sang Ma Kwasa Kang paring gesang raharja. (2) Nyawa kula muji sokur Gusti Allah kamulyakna Krana tuking karaharjan Yekti namung Sang Pamarta. 6. Pandhita : Sabda Andharaning Katresnan : Jabur 103 : 13 - 14 7. Imam : Pacawisan Pamratobat "Pasamuwan kagunganipun Gusti, punapa kita saged ngraosaken bilih katresnanipun Allah tumrap kita sadaya punika kados dene katresnanipun Bapa tumrap anak- anakipun. Namung punapa kita sampun ugi nresnani Gusti Allah kadosdene punapa ingkang sampun tindakaken Allah tumrap kita? Pasamuwan kinasih, mboten awis kita nglampahi kasisahan wonten ing gesang punika, ingkang ndadosaken telasing pangajeng-ngajeng. Pramila sumangga sami kita cawisaken manah, sowan marek wonten ngarsanipun Gusti, nglenggana punapa ingkang dados kacublukan kita awit dereng saged nyembadani punapa lumantar pandonga ingkang dados dhawuhipun Gusti, pamratobat. 2
Kita purwakani kanthi rerepening kidung "Ludira Pangentasan" Ketawang Pelog Pathet Nem (1) Aku rehne sekeng ngungsi maring Gusti Dene rahne kang suci mberat dosa mami Gusti wus nyaur pundhut utangku dosaku luwih agung nging Gusti kang nglebur. (2) Namung kwasa Tuwan dhuh Gusti Pamarta Ingkang saged ngluwari kula saking dosa Gusti wus nyaur pundhut utangku dosaku luwih agung nging Gusti kang nglebur. 8. Imam: Pandonga Pamratobat Sumangga kita unjukaken panelangsan kita wonten ngarsanipun Gusti. Kita ndedonga: "Dhuh Gusti Allah ingkang asih mirma, kawula marek sowan malih wonten ngarsa Paduka dhuh Gusti, kanthi raos lingsem awit sinaosa Paduka tansah paring pangapunten dhumateng kawula, namung kawula wongsal-wangsul dhawah malih wonten ing gesang ingkang tebih saking karsa Paduka. Kawula mboten saged njagi supados kawula tansah gesang wonten ing Asma Paduka, nalika kawula kacekapan, kawula kesupen dhumateng sih Paduka, namung nalika kawula nandhang kasisahan, kawula emut dhumateng Paduka nyuwun kawelasan dhumateng Paduka. Pramila dhuh Gusti kawula pasrahaken gesang kawula wonten asma Paduka. Mugi Paduka apunten sadaya dosa lan karingngkihan kawula. Paduka pulihaken wonten ing gesang ingkang mbangun miturut dhumateng karsa Paduka. Atur pamratobat kawula punika kawula unjukaken wonten ngarsa Paduka linambaran sih katresnanipun Gusti Yesus Kristus, Juru Wilujeng kawula. Amin." 9. Pandhita : Pawartos Sih-Rahmat : Wahyu 21 : 4 Pandhita : Pangatag-atag Gesang Anyar : Rum 12 : 15 10. Liturgos : "Pasamuwan kagunganipun Gusti Yesus Kristus, saestu Gusti Allah luber ing asih, satemah kita mboten dipun kendelaken wonten ing kasisahan, Gusti Allah tansah ngusapi sadaya luh ingkang netes saking mripat kita sadaya. Pramila sumangga kita sanggemi punapa ingkang dados dhawuhipun Gusti lan kita patrapaken wonten ing gesang padintenan. Kesanggeman kita badhe kita unjukaken Gusti lumantar rerepen kidung "BRAYAT INGKANG BINERKAHAN" pada satunggal lan kalih (Ladrang Pangen Utami Pelog Barang) ......... Pasamuwan kula aturi jumeneng (1) Brayat ingkang binerkahan Tansah sumarah mring Gusti Tan kendhat nggennya memuji Ing siyang kalawan ratri. (2) Lamun sinandhangan susah Ati semplah tanpa daya Enggal bangkit lan gumregah Gusti Yesus paring berkah. (Liturgos : Pasamuwan kula aturi lenggah.....) 3
11. Wedharing Sabdanipun Gusti (Pasamuwan Lenggah) a) Pandhita b) Pandhita c) Pandhita : Pandonga Epiklese : maosaken Yokanan 11 : 17 - 38 : Rahayu saben tiyang ingkang mirengaken sabdanipun Gusti lan nindhakaken karsanipun Gusti ing gesang padintenan. Haleluya. Pasamuwan: 2 3 2 7 2 3 . . 2 3 2 7 2 3 . . Haleluya Amin Haleluya Amin 2 3 5 6 7 6 . . 5 7 6 5 6 5 . . Haleluya Amin Haleluya Amin d) Irah-irahan : "Nalika Ngadhepi Kasisahan lan Telasing Pangajeng-ajeng" e) Ancas : Pasamuwan dene brayat Kristen ngrumaosi lan manggihaken rawuhipun Gusti nalika nandhang papa cintraka, lan nyuraosi bilih umat pikantuk pitulungan saking Gusti satemah saged nglampahi, nampi, saha ngrosaken saben panandhang lan momotaning gesang. 12. Paladosan lare ALMA KHIRANING PURHARTANTO, putranipun brayat Lilik Norvi Purhartanto-Natalia Dwi KS, saking Demangan GK I/137, Gondokusuman, Yogyakarta, Wilayah 2. Sakramen Baptis tumrap 13. Lampahing berkah kairing kidung Ladrang Berkahing Allah (Laras Pelog Pathet Nem) Pangeran Allah Ma Kwasa Ngluberken berkah sing swarga Muwuhi ing sih rahmatNya Ngiring ing kasetyanira. 14. Pisungsung ingkang dados Imam pangandikanipun Gusti, ingkang tansah nuwuhaken malih semangating gesang, awit Gusti tansah paring pitulungan dhumateng kita sadaya. Minangka wujud sokur awit berkahipun, sumangga kita cawisaken pisungsung dhumateng Gusti. Pisungsung wonten tigang kanthong, kanthong setunggal lan kalih kagem pasamuwan, lan kantong tiga kagem dukungan dana griya emeritus. Pisungsung wulanan, mirunggan lan pisungsung sokur baptis saged dipun lebetaken wonten kothak ingkang sampun kasumadyakaken. Kagem Bapak, Ibu, Sadherek ingkang nindakaken pangibadah giyaran langsung kanal youtube GKJ Ambarrukma, pisungsung saged dipun aturaken wonten greja utawi lumantar pradata wilayah. 4 : "Pasamuwan kinasih, pranyata endah punapa
Bapak Ibu ugi saged misungsungaken lumantar QRIS GKJ Ambarrukma ingkang badhe dipun tayangaken nalika pisungsung kaaturaken. Jabur Bab Tigangdasa Ayat Gangsal dumugi Nem (Jabur 30 : 5 - 6) minangka tetales pisungsung wekdal punika mratelakaken mekaten: He para kekasihe Pangeran, padha saosa puji marang Panjenengane, sarta padha mujia asmane kang suci. Awit bebendune mung sedhela nanging kasaenane tetep salawase urip. Sewengi mruput padha tetangisan, nanging bareng esuk padha surak- surak." Sumangga kita aturaken pisungsung wonten ngarsanipun Gusti, kanthi repening kidung "Caosna Pisungsung" Lancaran Laras Pelog Pathet Nem (1) Caosa pisungsung mring Hyang Ma Agung Krana gunging sih rahmat datan kendhat Bandha arta lan pethingan Gesang tansah binerkahan (2) Tangan suku kula tansah makarya Mrih sesami nampi berkahing Gusti Nampeni berkahing Gusti Ngantos dumugeng wekasan. 15. Pandhita : Pandonga Syukur lan Syafaat 16. Liturgos : "Bapak, Ibu, lan Sadherek kinasih ing Gusti Yesus Kristus, sumangga sesarengan kita nelakaken Pangaken Pitados Rasuli. Pasamuwan kula aturi jumeneng .... a) Kawula pitados dhateng Allah Sang Rama, ingkang Mahakawasa, ingkang nitahaken langit kaliyan bumi. b) Inggih pitados dhateng Yesus Kristus ingkang Putra ontang-anting, Gusti kawula. c) Ingkang kabobotaken dening Roh Suci, miyos saking prawan Maryam. d) Ingkang nandhang sangsara nalika jumenengipun Pontius Pilatus, kasalib, nglampahi seda, lajeng kasarekaken, tumedhak dhateng ing teleng palimengan. e) Ing tigang dintenipun wungu malih saking antawisipun tiyang pejah. f) Lajeng sumengka dhateng ing swarga, pinarak wonten ing tengenipun Allah Sang Rama ingkang mahakawasa, g) Saking ngriku inggih badhe rawuhipun ngadili tiyang ingkang gesang kaliyan ingkang pejah. h) Kawula pitados dhateng Roh Suci. i) Kawula pitados wontenipun pasamuwan Kristen satunggal ingkang suci sarta wradin, inggih patunggilanipun para suci. j) Punapa-dene pangapuntening dosa. k) Tanginipun raga. l) Sarta gesang langgeng. 17. Pandhita : Paladosan Berkah 5
18. Liturgos : "Pradataning Pasamuwan ngaturaken gunging panuwun dhumateng awit Bapa panyengkuyungipun dhumateng lampahing pangibadah wekdal punika. Purwantoro Kurniawan Pandhita paraga, sadaya lan Pasamuwan kinasih, sumangga kita pungkasi pangibadah punika kanthi suka bingah lan mugi katentreman saha karaharjan tansah rumentah wonten ing Bapak Ibu Sedherek sadaya. Sanadyan pagebluk sampun langkung sae, sumangga kita tetep waspada dhumateng penularan covid sangalas ingkang taksih wonten ing sakiwa tengen kita, pramila kita tingkataken sadaya pakaryan kanthi netepi protokol kesehatan. Pangibadah kita tutup kanthi repening kidung "Purnaning Pangabekti" pada satunggal lan kalih (Lancaran Pelog Pathet Nem) (1) Pinujia nggih Allah Sang Rama Wah Sang Putra lan Roh Suci Purna pangabekti aneng greja Ngrasuk gesang saben ari Payo nindakna kang trusing ati Sabdaning Gusti sung gesang yekti Sinartan dening berkahing Gusti Sung sih rahmat mring sesami. (2) Pangabekti sestu pangibadah Lamun Gusti kang den sembah Kraharjaning pepadha den udi Jagad ramya tentrem yekti Payo nindakna kang trusing ati Sabdaning Gusti sung gesang yekti Sinartan dening berkahing Gusti Sung sih rahmat mring sesami. 19. Liturgos : "Pangibadah sampun paripurna, sugeng enjang Gusti mberkahi kita sadaya. Amin." 6